# Sak 10/15 Konstituering.

# Sak 11/15 IKS gjennomgang Fase 3

Rådmannsutvalget vedtok i representantskapet nov.14 at alle IKS og Eierkommuner skal ha

en ekstern gjennomgang. Erik Fjornes i Norsk Kommuneservice AS fikk oppdraget.

Utdrag fra avtale inngått mellom Norsk Kommunerådgivning og Mortenstua Skole:

*Norsk Kommunerådgivning AS gjennomførte på oppdrag fra representantskapet til Mortenstua Skole IKS en ressursgjennomgang av skolen hvor skolens forbruk av økonomiske – og stilligsressurser ble sammen liknet med tilsvarende virksomheter. Følgende diagnose ble oppstilt:*

*«Det er lite informativt på et statistisk grunnlag å sammenlikne MS med andre spesialskoler da ressursbehovet er nært knyttet til de ulike behovene hos elevene, men:*

* *Det finnes større samordningsmuligheter blant elevene enn uttrykt i vedtakene på MS.*
* *Det synes å finnes muligheter for å redusere ressursbruken som ikke er ansiktstid: funksjoner, administrasjon, planlegging ++ (multifunksjonshemmende integrert i nærskolen generer normalt en ressursbruk på +/- 1,2 t ansiktstid)*

*På denne bakgrunn har representantskapet gitt styret for MS oppdrag å gjennomføre fase 2 med følgende milepæler:*

* *Kartlegge faktiske behov og samordnings-muligheter hos den enkelte elev på MS.*
* *Identifisere behov av endringer i karleggings-prosessen og vedtaksforslagene fra PPT for å sikre bedre samordning mellom elevene på MS.*
* *Kartlegge og analysere ikke-ansiktstiden på MS for å identifisere muligheter for forenklinger.*
* *Utarbeide kost/nytte ved å legge bedre til rette for samordning og effektiv ikke-ansiktstid på MS versus kost/nytte ved integrering i nærskolen.*

*Fase 3 er gjennomført i perioden juli-august 2015- Oppsummering av potensialer:*

* *I fase 1 ble det på grovt sammenlikningsgrunnlag estimert et potensiale på mellom 20-40%. På kostnadmasse på 36 MNOK utgjør det mellom 7,4 og 14 MNOK. I fase 2 er et maks potensiale identifisert til 8 MNOK. Hvor mye av det som er mulig å realisere i praksis, vil kunne avklares gjennom første del av fase 3: kartlegingsfasen.*
* *Når noen leser denne eller hører denne oppsummeringen er det viktig å understreke:*
* *For å kunne gjøre potensialene til endrede budsjettrammer for Mortenstua er det nødvendig å utrede de praktiske konsekvensene gjennom å faktisk planlegge hvordan hverdagen ville bli for de ansatte.*
* *En eventuell effektuering bør først tenkes på etter at det er utredet.*
* *For å sikre oversikt over de praktiske konsekvensene, at endringene ikke reduserer kvaliteten uønsket og at de ansatte er involvert og forankret er prosjektplanen utformet etter følgende prinsipper:*
* *Det skal utarbeides et planverk og beregningsark med de faktiske elever og ansattressurser som er planlagt å være tilstede skoleåret 2015/16.*
* *Alle ansatte vil delta i gjennomgang av fremsimulerte ressursplaner i det omfang som er relevant for deres rolle på Mortenstua.*
* *PPT og utpekte representanter for sturet blir en integrert del av prosessen.*

Erik Fjornes legger fram sin rapport for representantskapet. Skolen har gjennomført oppdraget med stor deltagelse og involvering av mange ansatte og samarbeidspartnere. Det har vært åpenhet og mulighet for innsikt i skolens drift i det daglige og i plandokumenter. Deltagere har reagert ulikt på involvering og gitt både positive og negative tilbakemeldinger på innhold og prosess.

Styret gjennomgår rapporten i ekstraordinært styremøte 15.09.2015, og gjør vedtak som presenteres representantskapet 16.09.2015.

# Sak 12/15 Informasjonssaker

Det gis muntlig orientering om arbeidet med Eierstrategi og samarbeidsavtler, og skolens lokaliteter. Dette er også saker for Eiermøtet 16.09.2015.